ՀԻՄՆԱՎՈՐՈՒՄ

**««**Լիցենզավորման մասին**»** Հայաստանի Հանրապետության օրենքում փոփոխություն կատարելու մասին**»**, **««**Պետական տուրքի մասին**»** Հայաստանի Հանրապետության օրենքում փոփոխություն կատարելու մասին**»**, **««**Կրթության մասին**»** Հայաստանի Հանրապետության օրենքում լրացում կատարելու մասին**»** ՀՀ օրենքների նախագծերի ընդունման

**1. Իրավական ակտերի ընդունման անհրաժեշտությունը**

**««**Լիցենզավորման մասին**»** Հայաստանի Հանրապետության օրենքում փոփոխություն կատարելու մասին**»**, **««**Պետական տուրքի մասին**»** Հայաստանի Հանրապետության օրենքում փոփոխություն կատարելու մասին**»**, **««**Կրթության մասին**»** Հայաստանի Հանրապետության օրենքում լրացում կատարելու մասին**»** ՀՀ օրենքների նախագծերի ընդունման անհրաժեշտությունը բխում է ««Նախադպրոցական կրթության մասին» օրենքում փոփոխություն կատարելու մասին» ՀՀ օրենքի (ՀՕ-297-Ն, ) 11-րդ հոդվածի 5-րդ և 6-րդ մասերի, 20-րդ հոդվածի 1-ին և 6-րդ մասերի պահանջներով, ըստ որի նախադպրոցական ցանկացած տեսակի կրթական ծրագրերը և նախադպրոցական ծառայությունները կարող են իրականացվել միայն լիցենզիայի առկայության դեպքում՝ Հայաստանի Հանրապետության օրենսդրությամբ սահմանված կարգով:

 **2.Ընթացիկ իրավիճակը և խնդիրները:**

 ՀՀ-ում առկա են կազմակերպություններ` հիմնականում զարգացման կենտրոնների անվան տակ (մոտավոր հաշվարկով շուրջ 300), որոնք իրականացնում են նախադպրոցական տարբեր կրթական ծրագրեր (այդ թվում այլընտրանքային, լրացուցիչ) և նախադպրոցական ծառայություններ: Կենտրոնները գործելով վերահսկողությունից դուրս` զբաղվելով երեխաների  կրթությամբ, զարգացմամբ, ուսուցմամբ, խնամքով, հոգածությամբ ու հսկողությամբ` չեն ապահովում երեխաների առողջության և անվտանգության նվազագույն պահանջները (հիգիենիկ և սանիտահամաճարակային, հակահրդեհային անվտանգություն և այլն): Շատ դեպքերում այդ կենտրոնները գործում են առանց հստակ չափանիշերի, չեն ապահովում կրթության բովանդակությամբ ներկայացվող վերջնարդյունքները, որը երեխաներին նախապատրաստում է դպրոցին: Չեն ապահովվում նաև <<Կրթության մասին>> ՀՀ օրենքի 17-րդ հոդվածի պահանջները` ըստ որի նախադպրոցական կրթության հիմնական խնդիրներն են երեխայի ֆիզիկական, բարոյական և մտավոր զարգացման հիմքերի ստեղծումը, վարվեցողության տարրական կանոններին, հայրենի բնության և բնապահպանության, պատմության և ազգային մշակույթի տարրերին ծանոթացումը և այլն:

Նախարարությունը ստանում է բազմաթիվ ահազանգներ զարգացման կենտրոններում բազմապիսի խախտումների վերաբերյալ (գործում են բնակելի շենքերում, չունեն մանկավարժական համապատասխան որակավորում ունեցող անձնակազմ, նյութատեխնիկական հագեցվածության բավարար պայմաններ և այլն) և նախարարությունը չունի որևէ լծակ օրենսդրության շրջանակներում հարցերին պատշաճ լուծում տալու համար:

**3.Կարգավորման նպատակը և բնույթը**

 ՀՀ օրենքների ընդունման նպատակն է նախադպրոցական կրթության բնագավառում պետական քաղաքականության միասնական չափանիշներ ունենալը, նախադպրոցական կազմակերպությունների համար լիցենզավորման պայմանների ու պահանջների հավասար դաշտ ապահովելը, ինչը կնպաստի կրթության բնագավառում իրականացվող նախադպրոցական կրթության նկատմամբ պատաս­խանատվության բարձրացմանը` էապես բարձրացնելով նախադպրոցական կրթության համակարգում առկա հիմնախնդիրների լուծման արդյունավետությունը:

**4.Ակնկալվող արդյունքը**

 Նախագծերի ընդունմամբ ակնկալվում է ունենալ նախադպրոցական կրթական ծրագրերով և ծառայություններով գործունեության լիցենզիաների պայմանների և պահանջների պահպանման նկատմամբ միասնական վերահսկման մեխանիզմներ, և դրանք չպահպանելու դեպքում պատժամիջոցների կիրառման հստակ չափանիշեր` նախադպրոցական կրթական ծրագիր և ծառայություն իրականացնող բոլոր ուսումնական հաստատությունների համար` ապահովելով կրթության որակի բարձրացումը, միասնական համակարգի ստեղծումը և արդյունավետ գործունեությունը:

 Միաժամանակ կապահովվի պետական տուրքերի գանձումը պետական բյուջե շուրջ 6 000 000 դրամ գումարի չափով: Հաշվի առնելով, որ նախադպրոցական կրթական ծրագրի և նախադպրոցական ծառայության իրականացման համար նախատեսվում է տրամադրել մեկ լիցենզիա (հաշվի է առնվել այն հանգամանքը, որ նախադպրոցական ուսումնական հաստատությունների գերակշիռ մասը և կրթական ծրագիր են իրականացնում և ծառայություն են մատուցում) պետական տուրքի չափը նախատեսվում է 20 000 դրամ գումարի չափով:

 **Տեղեկանք**

**««**Լիցենզավորման մասին**»** Հայաստանի Հանրապետության օրենքում փոփոխություն կատարելու մասին**»**, **««**Պետական տուրքի մասին**»** Հայաստանի Հանրապետության օրենքում փոփոխություն կատարելու մասին**»**, **««**Կրթության մասին**»** Հայաստանի Հանրապետության օրենքում լրացում կատարելու մասին**»** ՀՀ օրենքների նախագծերի ընդունումը նախատեսում է պետական բյուջեի մուտքերի ավելացում շուրջ 6 000 000 դրամի գումարի չափով:

**Տեղեկանք**

**«**Լիցենզավորման մասին**»** Հայաստանի Հանրապետության օրենքում փոփոխություն կատարելու մասին**»**, **«**Պետական տուրքի մասին**»** Հայաստանի Հանրապետության օրենքում փոփոխություն կատարելու մասին**»**, **«**Կրթության մասին**»** Հայաստանի Հանրապետության օրենքում լրացում կատարելու մասին**»** ՀՀ օրենքների նախագծերի ընդունմամբ կառաջանա «Հայաստանի Հանրապետության կառավարության 2009 թվականի հուլիսի 9-ի N 808-Ն որոշման մեջ փոփոխություններ և լրացումներ կատարելու մասին» իրավական ակտի ընդունման անհրաժեշտություն: